***Приложение № 5 към чл. 4, ал. 1***

*Наредбата за условията и реда за извършване на оценка на въздействието върху околната среда (Наредба за ОВОС)*

(Ново - ДВ, бр. 12 от 2016 г., в сила от 12.02.2016 г., изм. и доп. - ДВ, бр. 3 от 2018 г., изм. - ДВ, бр. 31 от 2019 г., в сила от 12.04.2019 г., доп. - ДВ, бр. 67 от 2019 г., в сила от **28.08.2019 г**.)

**ДО**

**ДИРЕКТОРА НА РИОСВ**

**ПЛОВДИВ**

**УВЕДОМЛЕНИЕ**

**за инвестиционно предложение**

от ………………………. **„ЕРБИЛ 1“ ЕООД,**

 УВАЖАЕМА Г-ЖО ДИРЕКТОР,

Уведомяваме Ви, че „ЕРБИЛ 1“ ЕООД има следното инвестиционно предложение: **„Шоурум, склад и проектен сондажен кладенец“ в ПИ 06447.10.185 землище на с. Брестник, община Родопи, област Пловдив.**

**Характеристика на инвестиционното предложение:**

**1. Резюме на предложението:**

Инвестиционното предложение е ново и предвижда изграждане на Шоурум, склад и проектен сондажен кладенец в ПИ 06447.10.185 с обща площ 2044 м2, представляващ УПИ 010040 – търг., обсл. скл. дейн. – шоурум и ТП по ПУП на с. Брестник, местност „изворите“, землище с. Брестник, община Родопи, област Пловдив. Имотът граничиот югозапад с Асеновградско шосе.

Сградата е едноетажна от метална конструкция и термопанели. В нея ще се разположат шоурум и складове, предлагащи промишлени и опаковани стоки, както и офиси със санитарни възли.

За осигуряване на вода за „други цели“ – измиване на външни и вътрешни площадки, поливане на зелени площи и противопожарни нужди се предвижда изграждане на собствен водоизточник (СК) с дълбочина 25 м и диаметър Ø160 от PVC тръби.

В района на обекта няма изградена ВиК мрежа, експлоатирана от „ВиК“ ЕООД – гр. Пловдив. Питейното водоснабдяване на персонала от 6 човека ще се осъществява, чрез диспенсъри за вода, доставяна от лицензиран доставчик, чрез сключване на договор.

Електрозахранването ще се осъществи от електроразпределителната мрежа на ЕВН – България, съгласно издаденото разрешително за присъединяване

*(посочва се характерът на инвестиционното предложение, в т.ч. дали е за ново инвестиционно предложение и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)*

**2. Описание на основните процеси, капацитет,** обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.), предвидени изкопни работи, предполагаема дълбочина на изкопите, ползване на взрив:

Обектът се разполага в поземлен имот с идентификатор 06447.10.185, представляващ УПИ 010040 – търг. обсл. скл. дейн. – шоурум и ТП по ПУП на с. Брестник, местност „Изворите“ с обща площ 2044 м2. В него ще се изгради едноетажна сграда от метална конструкция и термопанели, в която се разполагат шоурум – магазин със складове, предлагащи промишлени и опаковани стоки, както и офиси със санитарни възли.

Дейността на обекта е свързана с излагането на мостри, с цел запознаване на клиентите с тях и търговска дейност.

Водата за измиване на външни и вътрешни площадки, поливане на зелените площи и противопожарни нужди на обекта, ще се осигури, чрез изграждането на собствен водоизточник – СК с дълбочина 25 м, обсаден с PVC Ø160. Водовземането ще става от кватернерния водоносен хоризонт. Подземното водно тяло е BG3G000000Q013 – „Порови води в Кватернер – Горнотракийска низина“.

По време на изграждането на обекта ще се използват свободните площи на имота.

Изкопите за фундаментите на сградата ще се извършват с багер, без използване на взрив.

Имотът граничи с Асеновградско шосе. Няма необходимост от изграждане на нова техническа инфраструктура.

**3. Връзка с други съществуващи и одобрени с устройствен** или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон, орган по одобряване/разрешаване на инвестиционното предложение по реда на специален закон:

Настоящото инвестиционно предложение няма пряка връзка с други съществуващи и одобрени с устройствен или друг план дейности в обхвата на въздействие на обекта.

За реализация на ИП са необходими:

* Решение по реда на Глава VI от ЗООС за преценка на необходимостта от извършване на ОВОС и по реда на чл. 31 от ЗБР и Наредбата за условията и реда за извършване на оценка на съвместимостта на планове, програми и проекти и ИП с предмета и целите на опазване на защитените зони, издадено от Директора на РИОСВ – Пловдив;
* Разрешително за водовземане от подземен воден обект – от Директора на БДУВ ИБР – Пловдив;
* Разрешение за строеж – от Община Родопи.

**4. Местоположение:**

*(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)*

Обектът, предмет на настоящото ИП е в землището на с. Брестник, местност „Изворите“, община Родопи. Площадката на обекта представлява поземлен имот с идентификатор 06447.10.185, преобразуван в УПИ 010040 – търг. обсл. скл. дейн. – шоурум и ТП по ПУП на с. Брестник. Разположен е североизточно от Асеновградско шосе.

Проектният СК се разполага в североизточния край на имота и има следните координатите:

|  |  |
| --- | --- |
| Географски координати WGS 84 | Геодезични координати – БГС 2005  |
| B | L | X | Y | Н |
| 42°05'31.48" | 24°47'39.59'' | 4662111.30 | 441620.77 | 161.46 м |

Имотът не попада в границите на защитени територии по смисъла на ЗЗТ и в защитени зони по Натура 2000.

Не се засягат елементи на Националната екологична мрежа и обекти подлежащи на здравна защита. Не се засягат обекти на културно-историческото наследство.

Няма необходимост от изграждане на нова или промяна на съществуващата пътна инфраструктура. Няма трансгранично въздействие.

Местоположението на обекта е показано на приложената скица на имота в М 1:2000.

**5. Природни ресурси, предвидени за използване по време на строителството и експлоатацията:**

*(включително предвидено водовземане за питейни, промишлени и други нужди - чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови)*

По време на строителството ще се ползва основно гориво за строителните машини, сондата и компресора за изграждане на СК, и традиционни строителни материали за сградата. Всички разтвори ще се доставят в готов вид от най-близките бетоновъзли и ще се влагат директно в строителните конструкции.

По време на експлоатацията на обекта ще се използва бутилирана вода за питейни нужди на персонала от 6 човека, ел. енергия за отопление и осветление на сградата, и за помпите на СК.

По време на експлоатацията на обекта ще се използва също и подземна вода от СК за хигиенни нужди (измиване на външни и вътрешни площадки), за поливане на тревни площи и за пожарогасене.

Необходимите водни количества са:

* Хигиенни нужди – (измиване на външни и вътрешни площадки с обща площ 900 м2):

$$900м^{2} х 3 {л}/{м^{2}}=2700{л}/{ден}=2,7{м^{3}}/{ден} х 300 дни=810{м^{3}}/{год}$$

* Поливане на тревни площи – 800 м2:

$$800м^{2} х 3 {л}/{м^{2}}=2400{л}/{ден}=2,4{м^{3}}/{ден} х 180 дни=432{м^{3}}/{год}$$

Общото дневно водно количество е:

$$Q\_{ден}=2,7+2,4=5,1{м^{3}}/{ден}$$

Общото годишно водно количество е:

$$Q\_{год}=810+432=1242 или кръгло 1250{м^{3}}/{год}$$

Максималният дебит е:

$$Q\_{макс}=1,50{л}/{сек}$$

* Пожарогасене:
* За външно пожарогасене - $Q\_{ПП}=10 {л}/{сек}$;
* За вътрешно пожарогасене - $Q\_{ПП}=5 {л}/{сек}$;

За осигуряване на противопожарното водно количество се предвижда отделна помпа с максимален дебит $Q\_{макс}=10{л}/{сек}$.

**6. Очаквани вещества, които ще бъдат емитирани от дейността**, в т.ч. приоритетни и/или опасни, при които се осъществява или е възможен контакт с води:

Няма такива вещества.

**7. Очаквани общи емисии на вредни вещества във въздуха по замърсители:**

От дейността в обекта не се формират емисии на вредни вещества в атмосферния въздух.

**8. Отпадъци, които се очаква да се генерират, и предвиждания за тяхното третиране:**

По време на строителството ще се формират основно строителни отпадъци. Шламът, получен при сондирането представлява смес от глина, земни и скални маси, сходни на изкопните земни маси. Ще се събира в яма, която след приключване на сондажните работи ще бъде почистена и рекултивирана. Строителните отпадъци и шламът от ямата ще се изхвърлят на оторизирано депо за строителни отпадъци, определено от Кмета на Община Родопи. Ще се формират минимални количества смесени битови отпадъци от жизнената дейност на строителните работници. Те ще се събират в полиетиленови торби и ежедневно ще се изхвърлят в контейнер за битови отпадъци в с. Брестник, обслужван от фирмата по сметосъбиране и сметоизвозване.

По време на експлоатацията на обекта ще се формират смесени битови отпадъци от жизнената дейност на персонала, които ще се събират в контейнер за битови отпадъци, обслужван от фирмата по сметосъбиране и сметоизвозване обслужваща района, чрез сключване на договор. От дейността на шоурума ще се формират отпадъци от опаковки, които ще се събират разделно и ще се предават на специализирана фирма за оползотворяване, чрез сключване на договор.

**9. Отпадъчни води:**

*(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)*

От дейността на обекта се формират само битово-фекални отпадъчни води от санитарните възли. Поради липса на канализация те ще заустват във водоплътна изгребна яма, която периодично ще се почиства от лицензирана фирма чрез сключване на договор.

**10. Опасни химични вещества, които се очаква да бъдат налични на площадката на предприятието/съоръжението:**

*(в случаите по чл. 99б от ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)*

На площадката на обекта няма да има налични опасни химични вещества.

І. Моля да ни информирате за необходимите действия, които трябва да предприемем, по реда на глава шеста от ЗООС.

Моля на основание чл. 93, ал. 9, т. 1 от ЗООС да се проведе задължителна ОВОС, без да се извършва преценка.

Моля, на основание чл. 94, ал. 1, т. 9 от ЗООС да се проведе процедура по ОВОС и/или процедурата по чл. 109, ал. 1 или 2 или по чл. 117, ал. 1 или 2 от ЗООС.

ІІ. Друга информация (не е задължително за попълване)

 Моля да бъде допуснато извършването само на ОВОС (в случаите по чл. 91, ал. 2 от ЗООС, когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 от ЗООС) поради следните основания (мотиви):

……………………………………………………………………………………………………

Прилагам:

1. Документи, доказващи обявяване на инвестиционното предложение на интернет страницата на възложителя, ако има такава, и чрез средствата за масово осведомяване или по друг подходящ начин съгласно изискванията на чл. 95, ал. 1 от ЗООС.

2. Документи, удостоверяващи по реда на специален закон, нормативен или административен акт права за иницииране или кандидатстване за одобряване на инвестиционно предложение.

3. Други документи по преценка на уведомителя:

3.1. допълнителна информация/документация, поясняваща инвестиционното предложение;

3.2. картен материал, схема, снимков материал в подходящ мащаб.

4. Електронен носител - 1 бр.

5.  Желая писмото за определяне на необходимите действия да бъде издадено в електронна форма и изпратено на посочения адрес на електронна поща.

6.  Желая да получавам електронна кореспонденция във връзка с предоставяната услуга на посочения от мен адрес на електронна поща.

7.  Желая писмото за определяне на необходимите действия да бъде получено чрез лицензиран пощенски оператор.

Дата: 22.06.2021 год. Уведомител: …………………..

 *(подпис)*